CELEX: 52012JC0009
Language: ro
Date: 2012-04-16
Title: Propunere comună de REGULAMENT AL CONSILIULUI de modificare a Regulamentului (CE) nr. 765/2006 privind măsurile restrictive împotriva Belarus

|
			
		
		
		52012JC0009
		
			Propunere comună de REGULAMENT AL CONSILIULUI de modificare a Regulamentului (CE) nr. 765/2006 privind măsurile restrictive împotriva Belarus /* JOIN/2012/09 final - 2012/0092 (NLE) */
			
				
		
		
			
			   	EXPUNERE DE MOTIVE
(1)                   
Regulamentul (CE) nr. 765/2006 al Consiliului din
18 mai 2006, astfel cum a fost modificat, prevede înghețarea activelor
președintelui Lukașenko și ale anumitor funcționari din
Belarus, precum și ale persoanelor responsabile de încălcări
grave ale drepturilor omului sau de represiunea societății civile
și a opoziției democratice, și ale persoanelor și
entităților care beneficiază de sprijinul regimului
Lukașenko, inclusiv, în special, ale persoanelor și
entităților care furnizează sprijin financiar sau material
regimului. 
(2)                   
Prin Decizia 2012/…/PESC a Consiliului din …
aprilie 2012, Consiliul a decis că ar trebui să se prevadă o
derogare de la înghețarea activelor, pentru a se asigura că pot fi
puse la dispoziție fonduri sau resurse economice, pentru interesele oficiale
ale misiunilor diplomatice sau a posturilor consulare ori ale organizațiilor
internaționale care beneficiază de imunitate în conformitate cu
dreptul internațional.
(3)                   
Această măsură intră în
domeniul de aplicare al Tratatului privind funcționarea Uniunii Europene
și, prin urmare, sunt necesare acțiuni de reglementare la nivelul
Uniunii pentru punerea sa în aplicare, în special în vederea asigurării
aplicării uniforme a acesteia de către operatorii economici din toate
statele membre.
(4)                   
Înaltul Reprezentant al Uniunii pentru afaceri
externe și politica de securitate și Comisia Europeană propun
modificarea în consecință a Regulamentului (CE) nr. 765/2006 al
Consiliului.
2012/0092 (NLE)
Propunere comună de
REGULAMENT AL CONSILIULUI
de modificare a Regulamentului (CE) nr.
765/2006 privind măsurile restrictive împotriva Belarus
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215,
având în vedere Decizia 2012/…/PESC a Consiliului
din … aprilie 2012[1]
de modificare a Deciziei 2010/639/PESC a Consiliului privind măsurile
restrictive împotriva Belarus, 
având în vedere propunerea comună a
Înaltul Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Regulamentul (CE) nr.
765/2006 al Consiliului din 18 mai 2006[2]
prevede înghețarea activelor președintelui Lukașenko și ale
anumitor funcționari din Belarus, precum și ale persoanelor
responsabile de încălcări grave ale drepturilor omului sau de
represiunea societății civile și a opoziției democratice
și ale persoanelor și entităților care beneficiază de
sprijinul regimului Lukașenko. 
(2)       Prin Decizia 2012/…/PESC, Consiliul
a decis că ar trebui să se prevadă o derogare de la
înghețarea activelor, pentru a se asigura că pot fi puse la
dispoziție fonduri sau resurse economice, pentru interesele oficiale ale
misiunilor diplomatice sau a posturilor consulare ori ale organizațiilor
internaționale care beneficiază de imunitate în conformitate cu
dreptul internațional.
(3)       Această măsură
intră în domeniul de aplicare al Tratatului privind funcționarea
Uniunii Europene și, prin urmare, sunt necesare acțiuni de
reglementare la nivelul Uniunii pentru punerea sa în aplicare, în special în
vederea asigurării aplicării uniforme a acesteia de către
operatorii economici din toate statele membre.
(4)       Regulamentul (CE) nr.
765/2006 ar trebui, prin urmare, să fie modificat în mod
corespunzător,
ADOPTĂ PREZENTUL REGULAMENT:
Articolul 1
În cadrul Regulamentului (CE) nr. 765/2006, se
introduce următorul articol 4b:
„Articolul 4b
Prin derogare de la articolul 2,
autoritățile competente din statele membre, după cum sunt indicate
în lista de site-uri din anexa II, pot autoriza, cu respectarea
condițiilor pe care le consideră necesare, deblocarea anumitor
fonduri sau resurse economice înghețate sau punerea la dispoziție a
anumitor fonduri sau resurse economice, după ce au constatat că
acestea sunt necesare pentru interesele oficiale ale misiunilor diplomatice sau
consulare sau ale organizațiilor internaționale care se bucură
de imunitate în conformitate cu dreptul internațional.”
Articolul 2
Prezentul regulament intră în vigoare în ziua
următoare datei publicării în Jurnalul Oficial
al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptată la Bruxelles, .
                                                                       Pentru
Consiliu
                                                                       Președintele
[1]               JO L … , … 4.2012, p. … .
[2]               JO L 134, 20.5. 2006, p. 1.